এই পারমাণবিক ব্যবসার চূড়ান্ত ফল কী হবে? তৃতীয় বিশ্বের সাধারণ মানুষ অকাতরে প্রাণ হারাবে। বিশ্বের বিভিন্ন দেশে ইহুদিবাদীরা আইএস বা এমনই অন্য কোনো নাম দিয়ে স্বাধীন জঙ্গি রাষ্ট্র তৈরি করার স্বপ্ন দেখিয়ে একটি স্থায়ী গ-গোল পাকাতে চাচ্ছে। একপর্যায়ে ওই জঙ্গিদের মারার জন্য তারাই আবার পারমাণবিক বোমা ব্যবহারের পরামর্শ দেবে। জঙ্গি জ্বালাতনে অস্থির হয়ে অনেকেই বোমা কিনবে এবং মারবে। এমনও হতে পারে যে, ওই জঙ্গিদের কাছেই অস্ত্র ব্যবসায়ীরা বোমা বিক্রি করবে এবং দু-একটা বোমা তাদেরকে দিয়েই ফাটিয়ে বিশ্বব্যাপী আতঙ্ক তৈরি করবে। ভূতের ভয়ে আতঙ্কিত হয়ে যেমন বোকাসোকা মানুষেরা ওঝার কথায় যা করার নয়, তা-ই করে, তেমনই বোমাতঙ্কে বোকাসোকা নেতারা বোমা কিনবে এবং মারবেও। এভাবে বিশ্বব্যাপী পারমাণবিক অস্ত্র বাজার তৈরি হতে পারে।